Laparoskopija
Laparoskopija je minimalno invazivna procedura kojom se u trbušnu duplju ulazi sa rigidnim cjevima, troakarima, kroz koje se može u trbušnu duplju uvesti teleskop sa malom kamerom i specijalni laparoskopski hirurški instrumenti. Prethodno se u trbušnu šupljinu upumpava, sa posebnim uređajem, ugljik-dioksid i na taj način se formira šupljina u kojoj je moguće uraditi operacije na više intrabdominalnih organa. Hirurg proceduru ne vidi direktno nego na posebnom monitoru poput onoga na običnom kućnom kompjuteru. Najčešća operacija je laparoskopska holecistektomija. Ovom operacijom se uklanja žučna kesa zajedno sa njenim sadržajem i žučnim kamencima ako su prisutni.